cyanic-selkie/wikianc huggingface dataset:
Revolusjonært Ungdomsforbund
Revolusjonært Ungdomsforbund (RUF) oppsto i Bergen i 1991 som et resultat av en splittelse i Rød Ungdom. Bakgrunnen var uenighet med AKP – mens høyrefløyen hadde vunnet posisjoner innen AKP hadde venstrefløyen tatt makten i Rød Ungdom. Dermed var det altså et flertall som i januar 1991 brøt med AKP, og dermed også Rød Ungdom. Mens personer tilknyttet dette miljøet i Oslo var med på å starte organisasjonen (marxist-leninistene), var RUF det organisatoriske resultatet av denne splittelsen i Bergen. RUF gikk etter en tid sammen med (m-l), først som to av flere deltakere i prosjektet Marxist-leninistene i Norge, så i Revolusjonært Forbund. Flere av RUFs medlemmer gikk siden inn i Rød Valgallianse.
Klára Křížová
Klára Křížová (født 13. juli 1989) er en tsjekkisk alpinist.
Hun debuterte i verdenscupen i alpint 1. desember 2005, og hennes beste verdenscup-plassering er en 20.-plass i utfor fra 2010.
Křížová deltok for Tsjekkia under Vinter-OL 2010 og oppnådde en 29.-plass i Super-G som beste resultat.
Kjetil Kjelle
Kjetil Rusten Kjelle (født 30. mars 1951) er en norsk sanger, tekstforfatter, entertainer og lærer fra Valdres og Lillehammer, nå bosatt på Raufoss i Oppland.
Kjelle er mest kjent som «OL-fatter'n» (fra Vinter-OL 1994) på Lillehammer, og opphavsmannen bak låta «Heia Norge å, å», som ble skrevet til det norske ishockey-landslaget i 1989, og som fortsatt spilles i radio og på TV.
Kjelle har vært vokalist i Band of the Sixties, Jupedalens Pøbb Ensemble og Arne Strømbergs orkester. I dag er han en del av bandet Love Letters, men er også primus motor for musikalsk entertainer-virksomhet i Gjøvikområdet. Til daglig underviser han ved Gjøvik videregående skole.
Deltakermodellen
Deltakermodellen er en skjermingsmetode for beskatning av deltakerliknede selskaper (ansvarlig selskap, kommandittselskap, indre selskap, partrederi og stille deltakere) i Norge. Modellen ble innført fra og med 2006 og var et ledd i skattereformen av 2006.
Formålet med deltakermodellen er å skjerme risikofri avkastning av den investerte kapitalen fra beskatning ved uttak.
Ved fastsettelse av alminnelig inntekt settes deltakers overskudd eller underskudd på deltakelsen til en andel av selskapets overskudd eller underskudd. Når personlig deltaker mottar utdeling fra selskapet, skal det beregnes et tillegg i alminnelig inntekt. Tillegget settes til verdien av utdelingen, fratrukket overskuddsandel multiplisert med deltakerens skattesats for alminnelig inntekt og skjermingen. Skjermingsfradraget settes til skjermingsgrunnlaget multiplisert med skjermingsrenten. Skjermingsgrunnlaget er summen av netto kostpris for selskapsandelen, anskaffelseskostnader og deltakerens innskudd i selskapet og tillagt ubenyttet skjerming for tidligere år.
Fluminimaggiore
Fluminimaggiore (sardisk: Frùmini Majòri) er en italiensk kommune i provinsen Sud Sardegna i regionen Sardinia. Den har 2 882 innbyggere og ligger rundt 63 meter over havet.
Lagrein
Lagrein er en art rødvinsdrue som hører hjemme i fjellene i Sør-Tyrol i nordlige Italia. Dette området tilhørte tidligere Østerrike, men etter den første verdenskrig ble grensen mellom Østerrike og Italia flyttet og området ble da italiensk. Det hører i dag inn under regionen Trentino-Sør-Tirol. På vinetikettene brukes enten det tyske navnet Südtirol eller det italienske Alto Adige. Druen er sjelden i Norge og er heller ikke dominerende på hjemmemarkedet.
Sammen med den italienske druesorten Marzemino er Lagrein en etterkommer av Teroldego, og er beslektet med druene Syrah, Pinot noir og Dureza.
Navnet antyder at druens opphav ligger i dalen Lagarina i provinsen Trentino. Den er omtalt så tidlig som på 1600-tallet i nedtegnelser ved Muriklosteret i Muri i nærheten av Bolzano.
Borghild Anker
Borghild Anker (født 11. august 1876, død 1955) var overhoffmesterinne på det norske slottet og var nær venn av kongeparet.
Hun var gift med  og bodde på Rød herregård i Halden. Hun var først gift med Gotfred Rasch som hun fikk to sønner med, Ole og Fritz Anker Rasch. Etter Gotfreds død giftet hun seg med sin fetter P.M Anker og fikk to sønner til. Nils Anker døde uten livsarvinger, mens den andre sønnen døde som barn.
Borghild Anker var første formann i Halden Røde Kors. I 1954 ble hun utnevnt til æresmedlem i Halden Røde Kors og i Norges Røde Kors. Hun er en av Røde Kors' 16 æresmedlemmer. I 1954 mottok hun også Røde Kors' høyeste utmerkelse, Hederstegnet.
Prakasha
Prakasha er en slekt av billene i delgruppen (underfamilien) markløpere (Harpalinae) i familiegruppen løpebiller.
Utseende
En middelsstor (7-8 millimeter), avlang, mørkt rødbrun til svart løpebille. Palper, antenner og bein er brungule. Kroppsformen er nokså jevnbred. Hodet er forholdsvis lite. Pronotum er rundet, dekkvingene nokså jevnbrede med tydelige punktstriper.
Utbredelse
Arten er kjent fra Afghanistan, Pakistan, Nepal og Myanmar.
Herman Wildenvey
Herman Wildenvey, opprinnelig Herman Theodor Portaas (født 20. juli 1885 i Mjøndalen, Nedre Eiker, død 27. september 1959) var en norsk dikter og oversetter.
Biografi
Herman Wildenvey bodde de tre første årene hos moren, Hanna Thoresdatter Grosvold på Smedjordet i Mjøndalen i Nedre Eiker. Tre år gammel flyttet han til faren, Lauritz Portaas, på gården Portåsen i skogkanten høyt oppe over bygda.
Wildenvey viste poetisk talent allerede i unge år. Han reiste til USA i 1904 med DS Norge og overlevde skipets forlis, noe han senere skrev om. Han var gift med forfatteren Gisken Wildenvey. Han bodde i Stavern fra 1923 frem til sin død, fra 1927 i villaen Hergisheim.
Wildenvey utga 44 egne verker og gjendiktet Shakespeare, Hemingway, Heinrich Heine, Æsops fabler, Paul Geraldy, Liam O'Flagety samt Goethe. Wildenvey blir regnet som sentrallyriker; han skrev ofte om kjærlighet og kalles gjerne vårens og forelskelsens dikter. Han skrev diktene sine i tradisjonell form, med rim og rytme.
Herman Wildenveys Poesipris deles hvert år ut på dikterens fødselsdag ved et arrangement på Hergisheim. Prisen består av kr 15 000 samt en plakett med bronserelieff utført av billedhuggeren Ørnulf Bast. Formålet med prisen er å styrke interessen for Herman Wildenveys dikterkunst og stimulere arbeidet for at poetiske verdier får større plass i vår hverdag.
Bibliografi (ikke komplett)
• 1902 Campanula (som H. Portaas)
• 1907 Nyinger
• 1908 Digte
• 1910 Ringsgang
• 1911 Prismer
• 1913 Lys over land
• 1915 Brendende Hjerter
• 1916 Kjærtegn
• 1917 Digte i utvalg
• 1917 Flygtninger
• 1919 Hemmeligheter
• 1919 Alle slags vers
• 1920 Troll i ord
• 1920 Den glemte have
• 1921 Nedfallsfrugt
• 1922 Nye digte i udvalg
• 1923 Ildorkestret
• 1924 Streiftog i hjembygden
• 1925 Fiken av tistler
• 1926 Der falder stjerner
• 1926 Prosa i utvalg
• 1927 Samlede digt
• 1927 Et Herrens år
• 1930 Dagenes sang og Ringen
• 1931 Høstens lyre
• 1931 Digte i utvalg
• 1932 På ville
• 1935 Stjernenes speil veier
• 1936 Samlede digt
• 1936 En ung manns flukt
• 1937 Vingehesten og verden
• 1938 Den nye rytmen
• 1940 En lykkelig tid
• 1941 Samlede dikt
• 1946 Filomele
• 1947 Ved sangens kilder
• 1948 Ringsgang
• 1950 Mine sangers bok
• 1952 Polyhymnia
• 1952 Verdens gang
• 1953 Ugler til Athen
• 1956 Soluret
• 1957 Samlede dikt
• 1969 Efterklang redigert av Gisken Wildenvey
Oversettelser
Hans mest kjente oversettelser (oversettelsesår i parentes):
Utmerkelser
Herman Wildenvey fikk Statens kunstnerlønn fra 1932. Han ble utnevnt til Kommandør av St. Olavs Orden i 1955 for fortjeneste av norsk lyrikk. Tidligere samme år ble han tildelt Dobloug-prisen. I 1986 ble han portrettert på frimerke, NK1003.
Han er hedret med gatenavn i flere norske kommuner.
Celina Midelfart
Celina Midelfart (født 12. februar 1973 i Oslo) er en norsk næringslivsleder og investor.
Familie
Midelfart er datter av forretningsmannen Finn-Erik Midelfart (1943–95) og Hermine Kristin f. Muhle (f. 1944). Midelfart nedstammer fra Hans Christian Ulrik Midelfart, som deltok ved riksforsamlingen på Eidsvoll og var medlem av konstitusjonskomiteen.
Utdannelse
Midelfart er utdannet ved Oslo katedralskole, London School of Economics 1994-96 (economics with management) og Stern School of Business, NYU i New York med Bsc Summa Cum Laude innenfor finans i 1998.
Forretninger
Etter farens død i 1995 arvet Midelfart eierskapet og ledelsen i familiebedriften Midelfart & Co. Selskapet ble etablert av hennes oldefar, Ole Midelfart i 1923. Den operative delen av virksomheten ble senere solgt til Procter & Gamble og Midsona AB.
Midelfart er 100 % eier og arbeidende styreleder i investeringsselskapet Midelfart Capital AS. Midelfart Capital AS eier 10 % i den svenske banken Avida AB, hvor Midelfart er styremedlem. Midelfart er i tillegg styremedlem i Siem Offshore AS og Oslo International School, Hun har tidligere hatt styreverv i de børsnoterte selskapene Mowi ASA og Midsona AB.
Kajsa Kling
Kajsa Kling (født 25. desember 1988 i Åre) er en svensk tidligere alpinist.
Hun debuterte i verdenscupen i alpint 13. januar 2007, og hun har to pallplasser i verdenscupen: andreplass i super-G i St. Moritz 14. desember 2013 og tredjeplass i utfor i Lake Louise 2. desember 2016.
Kling deltok for Sverige under Vinter-OL 2010 og oppnådde en 26.-plass i storslalåm, som var den eneste øvelsen hun deltok i.
Lizaveta Kuzmenka
Lizaveta Kuzmenka (født 18. april 1987) er en belarusisk alpinist.
Hun har ikke debutert i verdenscupen i alpint, men har deltatt i en rekke FIS-renn.
Kuzmenka deltok for Belarus under Vinter-OL 2010 og oppnådde en 54.-plass i storslalåm som beste resultat.
Jessamine
Jessamine var et amerikansk band som spilte inn tre musikkalbum og en rekke singler mellom 1994 og 1998. Singlene ble senere utgitt på et samlealbum. Bandet ble splittet i 1998, og Ritter og Brown spilte sammen som Fontanelle i et par år til.
Turmalin
Turmalin er et krystalisert ringsilikat mineral av aluminium og bor og er forsterket av grunnstoffer som aluminium, jern, litium, krom, natrium og kalium. Turmalin forekommer i utallige farger og fargekombinasjoner og brukes ofte som smykkesten når kvaliteten er høy nok. Den store sentrale edelstenen i den norske kongekrona er en grønn turmalin. Turmalin er et komplekst mineral med store individe forskjeller fra lokalitet til lokalitet. Kjente forekomster er funnet i Brasil, Madagaskar, Sibir, Nigeria og Mosambik.
Funn i Norge
I Norge er turmalin funnet på en rekke lokaliteter:
Flussio
Flussio (sardisk: Frussìo) er en italiensk kommune i provinsen Oristano i regionen Sardinia. Den har 440 innbyggere og ligger rundt 305 meter over havet.
SMS «Hela»
SMS «Hela» var en lett krysser i Den tyske keiserlige flåte før og under første verdenskrig. «Hela» var det eneste skipet i sin klasse og ble sjøsatt 28. mars, 1895 i Bremen. Skipet fikk sitt navnet etter Helhalvøya nær Gdańsk. Skipet var forholdsvis lett bestykket, med hovedskyts som var bare 4 x 8,8 cm kanoner.
I perioden 1900–1901 var «Hela» en del av flåten som ble sent til Kina under bokseropprøret. Skipet undergikk en betydelig ombygging i perioden 1903–1906 og det var etter denne ombyggingen at «Hela» fikk det utseendet som sees på bildet i infoboksen. Alt i 1910 ble «Hela» tatt ut av aktiv tjeneste, men ble etter utbruddet av første verdenskrig tatt inn i aktive tjeneste igjen som et støtteskip for torpedobåtene stasjonert utenfor Helgoland. Den 13. september 1914, kun noen måneder ut i krigen, ble «Hela» torpedert og senket av den britiske undervannsbåten HMS «E9». Kun to av skipets mannskaper omkom i forbindelse med forliset.
Julie Bieltvedt
Julie Maren Bieltvedt (født 10. januar 1863 i Kråkstad, død 12. januar 1947) var en norsk lærerinne, og en pioner når det gjaldt kvinnerepresentasjon i skolevesenet.
Hun kom til Aker i 1895 og ble lærer ved Bernhus skole på Bekkelaget. Lærerne hadde ifølge skoleloven en representant i skolestyret, og inntil 1906 hadde det alltid vært en mann. Dette året ble imidlertid Bieltvedt valgt.
I det mannssterke skolestyret reagerte man raskt, og vedtok at det også skulle velges en mannlig representant - da lærerne ikke kunne bli representert av en lærerinne.
Lærerinnen Bieltvedt satt imidlertid også i styret for Norges Lærerlag. Der fulgte hun opp saken, - ved å få lærerlaget til å be Stortinget vedta at både lærere og lærerinner skulle ha hver sin representant i større kommuner. Slik ble også resultatet, med større kvinnerepresentasjon i skolestyrene.
Biltvedt satt flere år i skolestyret, og var i lang tid formann i lærerinneforeningen. Hun tok avskjed i 1928.
Førindustrielle pansrede skip
Førindustrielle pansrede skip henviser til krigsskip fra tiden før den industrielle revolusjon som likevel benyttet former for pansring. De var krigsskip bygget av tre eller av en sammensatt konstruksjon (treplanker med jernrammer) som var pansret med tykke metallplater. Europeere har fra tidlig av bygd skip med metallribber som blant annet kunne benyttes som rambukk mot andre skip, og det er også dokumentert panserskip, en del av dem også utstyrt med kanoner. I Øst-Asia er det nedtegnelser om pansrede krigsskip med kanoner fra 1500-tallet.
Merk at i hvert enkelt tilfelle av referanser om panserskip i Europa og Øst-Asia er som regel uklare, tvetydige og omstridte.
Europa
Også i nordlige Europa i tidlig middelalder er det indikasjoner på jernpansring langs vannlinjen på blant annet norske langskip. Tidlig på 1000-tallet nevnes særskilt ladejarl Eirik Håkonssons skip i slaget ved Svolder:
Peter IV av Aragon (1336–1387) beskyttet sine skip med skjermer av dyrehud mot prosjektiler, noe den romerske marinen hadde gjort tidligere.
«Santa Anna», en blyskjermet karakk tilhørende malteserordenen er vurdert av en del forfattere som en tidlig form for panserskip. Fra 1522 til 1540 opererte disse krigsskipene med hell i Middelhavet mot tyrkerne.
Venezias gallion, flaggskipet til republikken Venezia, som påførte store skader på den osmanske flåten i slaget ved Preveza i 1538, var beskyttet med jernplater.
I løpet av beleiringen av Antwerpen i 1584-1585 under åttiårskrigen, befestet nederlenderne sitt krigsskip «Fin de la guerre» delvis med jernplater.
I 1782 angrep chevalier d'Arçon den britiske flåtebasen Gibraltar med flytende kanonbatterier som hadde en befestning bestående av 1,80 tykke treplanker, jernbjelker og lær, men uten større suksess.
I østlige Asia
Tidlige panserskip hadde antagelig sin opprinnelse i Asia ved å benytte tynne plater av metall på skipenes underside for å bevare dem mot organiske skader. I slaget ved Chibi («de røde klippen»e) vinteren 208 ved slutten av Han-dynastiet i Kina ble krigsskipene dekket med fuktige dyrehuder som forsvar mot brannstiftende våpen. Ved 1130 i slaget ved Huangtiandang ved elven Chang Jiang («den blå elven») benyttet sjøfolk fra Jindynastiet et brystvern gjort av et ukjent materiale med årehull i dem. Introduksjonen av skip med hjulskovl gjorde det mulig for Song-dynastiets general Qin Shifu å bygge to nye prototyper av krigsskip. Disse skipene ble beskrevet med at dens sider var beskyttet med jernplater.
I 1578 bygget den japanske daimyō Oda Nobunaga seks atakebuner (store krigsskip) som ble kalt for, i henhold til en kilde, «Tekkōsen» (japansk: 鉄甲船), bokstavelig «jernskip». Det antyder at skipenes overbygg kan ha blitt forsterket med jernplater som beskyttelse mot kanonild og brannpiler. Disse fartøyene som var mer å betrakte som flytende kanonbatterier enn skip, ble bevæpnet med flerfoldige kanoner og storkalibrede hakebørser (arkebuse). De ble beskrevet av den italienske jesuitten Organtino som beskyttet av jernplater to til tre tommer tykke. Ingen skip som var totalt dekket av jern ble imidlertid nevnt i redegjørelsene til jesuittmisjonæren Luis Frois, som også hadde sett og beskrevet disse skipene. Nobunaga beseiret flåten til sin fiende Mori Terumoto med disse skipene ved munningen av elven Kizu i Osaka i 1578 etter en vellykket flåteblokade.
En mulig bruk av jernplater skjedde i tiden 1592-1598 under Imjinkrigen, det japanske forsøket på å erobre Korea. En enkelt japansk kilde nevner koreanske skilpaddeskip (Geobukseon) som «dekket av jern». Japanerne skal ha svart med å beordre forskninger av jernplater for å bygge krigsskip som kunne «motvirke [koreanerne] på deres egne vilkår».
Det er likevel mulig at det japanske utsagnet ikke må tolkes for direkte og skipene ikke nødvendigvis var dekket med jernplater; det kan ganske enkelt bety at jernpigger sto ut fra takene eller overdekket. Samtidige koreanske kilder støtter ikke påstanden om at skilpaddeskipene var jernkledde: Admiral Yi Sun-Sin, den påståtte oppfinneren, refererer i sine memoarer kun til «jernpigger på dens rygg for gjennomborre fiendens føtter da de forsøkte å borde,» og nevner ikke pansring med jernplater. Likeledes nevner Yi Pun, hans nevø og krigsreporter, i hans omfattende krigsmemoarer kun «jernpigger» på dekket, og annalene til kong Sonjo, en omfattende samling av offisielle dokumenter fra perioden, er også tause om noen former for jernkledning. Den koreanske statsminister Yu Seong-ryong beskrev skilpaddeskipene uttrykkelig som «dekket av treplanker på toppen.»
Gjennombruddet for panserskip
Fortsatt under Krimkrigen ble det i 1858 sjøsatt et engelsk linjeskip helt bygd av tre, men allerede året etter innså man at treskipenes tidsalder var over da franskmennene sjøsatte det første egentlige panserskip. Det var konstruksjonen til Henri Dupuy de Lôme som virkeliggjorde sine ideer i panserfragatten «La Gloire». Det var fra begynnelsen av tenkt og bygd som et tradisjonelt linjeskip med 90 kanoner, men ble sjøsatt som panserfragatt med 60 kanoner. Det var fortsatt bygd av tre, men langs vannlinjen og delvis opp til batteriene ble skipet beskyttet av et 12 cm tykt panser. Skipets lengde var 77,25 meter og det 5 675 tonn tunge fartøyet ble drevet fram av maskiner på 4 299 H.K som ga en fart på 13 knop.
England svarte øyeblikkelig med fregatten HMS «Warrior» som ble bygd utelukkende i jern. Det var lik andre klipperskip, men var meget lang, hele 115 meter. Da det ble sjøsatt i 1860 ga dets maskiner på 1 250 H.K. en fart på 14,5 knop. Tungt panser var kun midtskips, og 25 meter av skroget i hver ende var ubeskyttet. Panserskipenes tidsalder var begynt.
Skagestad
Skagestad er et norsk slektsnavn med opphav i stedet Skagestad i Mandal kommune. Stedet ligger i gamle Holum kommune og består av Østre Skagestad og Vestre Skagestad. Det ligger ved Skagestadvannet, som er vannet ved E-39 like før man kommer til Valand når man kommer østfra.
Fylkesvei 3160
Fylkesvei 3160 går mellom Fossnes og Stokke kirke i Sandefjord kommune.
Frem til 2019 hadde veien betegnelsen fylkesvei 560 (Vestfold).
Ǩ
Ǩ og ǩ (K med hake) er den 19. bokstaven i det skoltesamiske alfabetet, der den representerer en ustemt, palatal affrikat, som med lydskrift skrives som. I Unicode har den kodene U+01E8 og U+01E9, henholdsvis for majuskel og minuskel.
Liste over skyskrapere i Spania
Denne listen over høyeste bygninger i Spania rangerer skyskrapere i Spania etter høyde. Siden 2002 har Gran Hotel Bali som ligger i Benidorm vært Spanias høyeste skyskraper med sine 186 meter. I 2008 overtok Torre Espacio med sine 236 meters høyde, men det varte bare i ett år, til Torre Caja Madrid med sine 248,3 meter overtok. Samme år ble Torre de Cristal ferdigbygget og er nå Spanias høyeste skyskraper med sine 249 meter. Men det er mange andre skyskrapere under bygging som snart også er med.
Arginin
Arginin (ofte benevnt som L-arginin) er en av de 20 aminosyrene som er byggestener i proteiner. Den tilhører gruppen basiske aminosyrer. Barn kan ikke selv produsere arginin, men kan få behovet dekket gjennom føden. Det samme gjelder histidin. Arginin er en base, på samme måte som lysin og histidin.
Det finnes en rekke kosttilskudd på markedet som inneholder arginin. EU-organet EFSA gikk i 2011 grundig gjennom en rekke helsepåstander som har blitt fremsatt i markedsføring av disse, og fant at ingen av dem var tilstrekkelig vitenskapelig underbygget til å kunne godkjennes. Gjennom et vanlig kosthold får man i seg tilstrekkelig med arginin gjennom kosten, i tillegg til at kroppen er i stand til å produsere det selv, noe som gjør tilskudd unødvendig.
Omikron
Omikron betegner i oldgresk en kort vokal, mens omega var tegnet for en lang vokal med samme dannelsessted i munnen. Vokallengde er ikke lengre en distinktiv egenskap i moderne gresk.
På grunn av bokstavens utforming kan den forveksles med sifferet 0 og den latinske bokstaven O. Derfor er den i motsetning til andre greske bokstaver ikke mye brukt som symbol innen fysikk og matematikk. Et eksempel på likevel bruk er den matematiske notasjonen stor O-notasjon.
26. november 2021 fikk en variant av Sars-CoV-2, B.1.1.529, tildelt navnet omikron av WHO. Virusvarianten ble først påvist i Sør-Afrika i tester fra nabolandet Botswana, og skapte raskt bekymring, da den hadde hele 32 mutasjoner på piggene på koronaviruset.
HMAS «Australia» (1911)
HMAS «Australia» var en av tre slagkryssere i Indefatigable-klassen. Den ble bestilt av australske myndigheter i 1909 som flaggskipet til den nye Royal Australian Navy som ble etablert i 1911.
Da første verdenskrig brøt ut fikk HMAS «Australia» i oppdrag å finne og ødelegge den tyske østasiaskvadronen (Ostasiengeschwader) i Stillehavet. Skipet støttet også de allierte landgangene ved de tyske koloniene i Stillehavet (Tysk Nyguinea og Tysk Samoa). Senere ble hun sendt til Europa der hun tjenestegjorde i Nordsjøen frem til slutten av krigen. Under tjenesten i Nordsjøen var hun involvert i Zeebrugge-raidet i 1918. HMAS «Australia» var under reparasjon etter en kollisjon med søsterskipet HMS «New Zealand» under Jyllandsslaget. Hun har avfyrt sine kanoner i strid to ganger: mot et tysk handelsskip i januar 1915 og i forbindelse med en potensiell ubåtkontakt i desember 1918.
Ved ankomst Australia etter krigen begikk mannskapet mytteri siden de ikke fikk en dag ekstra landlov i Fremantle. Det var flere underliggene årsaker til mytteriet, blant annet minimalt med landlov under krigen og lønnsproblemer. Etter krigen ble skipet benyttet som trenningskip, før hun ble lagt i opplag i 1921. Etter marinetraktaten i Washington ble hun senket som del av det britiske imperiets bidrag.
Værmerke
Værmerke er varsel av været knyttet til mer eller mindre sikre tegn i naturen. Utsagnene om hvordan været vil bli er basert på akkumulert folklig erfaring. og på rene iakttakelser. Utsagnene uttrykkes gjerne i en form det er lett å huske, for eksempel ved at de går på rim. Ofte opereres det også med årsakssammenhenger mellom vidt forskjellige fenomener, som strengt tatt ikke har noe med hverandre å gjøre.
Geografiske forskjeller
Likelydende utsagn kan ha stikk motsatt fortegn fra det ene sted til det annet. Noen steder heter det at hvis hundedagene går inn med regn, skal det regne i 40 dager. Andre steder at det vil føre til pent vær: «Går hundedagene inn med vete går de ut med hete». «Austa glette gir våt hette, vesta klare vil lenge vare» gjelder eksempelvis bare for områder som har skjerming mot vest og ligger åpent mot øst.
Varsler etter naturen
Regn og fuktighet skaper optiske opplevelser, som en ring rundt månen, eller som det heter i et rim: Går sola ned i en sekk, står den opp i en bekk. Dvs. om sola går ned i mørke skyer, blir det regn morgenen etter. Statistisk sett holder det som oftest mål. Er det skyer i anmarsj om kvelden så er det selvfølgelig en stor mulighet for at ansamlingen av skyer vil vedvare, og at en våkner opp til nedbør dagen derpå.
Varsler på spesielle merkedager
Været på spesielle kalenderdager er gjerne knyttet til langtidsvarsler. Slik været er på første nyttårsdag gir en pekepinn om hvordan hele året vil arte seg. Foruten de ovennevnte hundedagene er også de dagene en snur primstaven fra vinter- til sommerside og vice versa (14. april og 14. oktober), mikkelsmess (29. september) og mortensgås (11. november), merkedager som en mente var bestemmende for været i lang tid fremover.
Arrangerte spådommer
Spesielt i romjula var det vanlig å ta merker av ulike gjenstander. En skikk var å ta inn et rognebærtre og tolke vær og årsvekst av om det skyter knopper eller ikke.
Konkrete forløp knyttet til været har en tendens til å gjenta seg, og dette var jo de mest sikre målingene en kunne oppdrive før de meteorologiske måleinstrumentene ble oppfunnet. For øvrig er det knyttet atskillig ønsketenkning til værmerkene, og de ble derfor gjerne også manipulert til å gi det beste resultat, slik at vardelet ikke ble en modell av, men en modell for hvordan fremtiden skulle arte seg.
Zimbabwe African National Union
Zimbabwe African National Union, forkortet ZANU, var et politisk parti som eksisterte i 8 år rundt overgangsperioden fra Rhodesia og fram til Zimbabwes uavhengighet. Partiet ble dannet etter en splittelse i ZAPU. Partiet vant valgene i 1980 under Robert Mugabes ledelse. Åtte år senere slo partiet seg igjen sammen med Joshua Nkomos ZAPU og dannet ZANU-PF, dagens styrende parti i landet.
Bredo Greve (regissør)
Han tilhører Greve-slekten og er sønn av psykiater Jan Greve og bror til skuespiller Ulrikke Greve.
Bakgrunn
Han vokste opp på St. Hanshaugen i Oslo og ble oppdratt som katolikk. Greve er utdannet cand.mag ved Universitetet i Oslo. I studietiden ble han gradvis mer filminteressert. Han var med å bygge opp Studentersamfunnets Filmutvalg og Oslo Filmklubb. Inspirert av Arnljot Berg og Erik Pierstorff bestemte Greve seg for å satse på filmen. Han jobbet på flere av filmene til Nils R. Müller, blant annet som klippeassistent på Equilibrium (1965) og rekvisitør på Broder Gabrielsen (1966).
Karriere
Greve gjorde seg først bemerket på 1960- og 1970-tallet med en rekke kortfilmer, blant annet den satiriske Operasjon Blodsprøyt (1966) med lyrikeren Jan Erik Vold i hovedrollen, og Den fine pelskåpa di (1977), en protestfilm mot utnyttelsen av dyr i pelsbransjen.
Greves kortfilmer vekket oppsikt, og ble mye brukt i filmklubbsammenheng, særlig populære var filmene på Club 7s filmforum, Film7. I ettertid er han er beskrevet som «en av våre mest profilerte kortfilmregissører på 1960- 1970-tallet med sine lavbudsjettfilmer av særdeles provokatorisk karakter, dog alltid med humor og en viss ironisk distanse».
Som uttalt anarkist skilte Bredo Greve seg ut ideologisk, i forhold til konsensus innen det norske filmmiljøet på 1960- og 1970-tallet. Og til forskjell fra det øvrige anarkistmiljøet, hovedsakelig bestående av filmduoen Wam & Vennerød, Gateavisa-miljøet og Hjelmsgate 3-kollektivet, kjennetegnes Greves produksjoner i sterkere grad av fremtidspessimisme.
Han spillefilmdebuterte i 1976 med den kontroversielle Heksene fra den forstenede skog, en anarkistisk fabel med røtter i en mytisk fortid som ble nektet vist på flere kinoer. I 1978 kom han med den halvdokumentariske lavbudsjettfilmen Filmens vidunderlige verden, som var en løst strukturert og selvironisk filmessay som blant var annet basert på en hendelse fra Hønefoss i 1976, der kinosjefen hadde nektet oppsetning av hans forrige film, basert på at den undergravde «eiendomsretten og kristendommen». Konflikten mellom demonstranter og kraftutbyggere ved Alta-elven var utgangspunktet for La elva leve! i 1980. Filmen var en delvis dokumentarisk og delvis fiktiv filmreportasje.
Greve opptrådte ofte i sine egne filmer som skuespiller. På 1970-tallet hadde han flere mindre biroller i norske filmer, blant annet i flere av filmduoen Wam & Vennerøds produksjoner.
Ypsilon
Ypsilon (Υ, υ) er den 20. bokstaven i det greske alfabetet.
Likeverdighet med Latin Y
Bruken av bokstaven Y i latinske alfabeter er datert tilbake til det første århundret før Kristus. Den ble benyttet for å skrive låneord fra gresk, så det var ikke en naturlig lyd i latinsk og ble ofte uttalt /u/ eller /i/. Den senere skrivemåten er mest vanlig i den klassiske perioden og ble som oftest brukt av uskolerte personer. Den romerske keiseren Claudius foreslo introduksjonen av en ny bokstav til det latinske alfabet for å transkribere den såkalte sonus medius, men i inskripsjoner, ble den nye bokstaven brukt som en erstatning for den greske ypsilon i stedet.
Fire bokstaver i det latinske alfabet har sin opprinnesle fra den: V og Y samt mye senere U og W. I Det kyrilliske alfabetet har bokstavene У|U (У, у) og Izjitsa (Ѵ, ѵ) sitt opphav fra Ypsilon.
I noen språk (hovedsakelig tysk), er navnet ypsilon (Ypsilon på tysk, ípsilon på portugisisk) brukt for å referere til den latinske bokstaven Y så vel som den greske bokstaven..
Odilo Pedro Scherer
Odilo Pedro Scherer (født 21. september 1949 i Cerro Largo i Brasil) er en av Den katolske kirkes kardinaler, og erkebiskop av São Paulo i Brasil. Han ble erkebiskop der i 2007. Den 17. oktober 2007 kunngjorde pave Benedikt XVI at Scherer ville bli kreert til kardinal ved et konsistorium planlagt for 24. november samme år.
Liv
Erkebiskop Scherers er som en av en søskenflokk på elleve barn, sønn av Edwino Scherer og Francisca, født Steffens. Scherers forfedre utvandret på 1800-tallet til Brasil fra landsbyen Theley i Saarland.
Episkopalgenealogi
Hans episkopalgenealogi er:
Olav Ringdal (1961)
Olav Ringdal (født 12. april 1961 i Hellesylt, Stranda) er en norsk kunstner. Olav Ringdal arbeider med maleri, tegning og skulptur, ofte installasjonspreget. Ringdal har sin utdannelse fra Kunstakademiet i Trondheim, Rijksakademie von Beeldende Kunsten i Amsterdam samt studieopphold i Berlin.
Ringdal har hatt flere separatutstillinger, blant annet på Henie Onstad Kunstsenter på Høvikodden, Galleri F15 i Moss, Drammen museum for kunst og Trøndelag senter for samtidskunst.
Han har medvirket en rekke ganger på Høstutstillingen og på gruppe- og kollektivutstillinger blant annet på Høvikodden, en rekke mønstringer i St. Petersburg, Düsseldorf, Galleri F15 i Moss, diverse kunstforeninger samt på vandreutstillingen «Blodig alvor – norsk kunst på 80-tallet».
Khi
Khi (Χ, χ) er en bokstav i det greske alfabetet.
Bruk i matematisk og vitenskapelig sammenhenger
Innen statistikk brukes khi (eller \chi), eller khikvadrat (\chi^2), i flere sammenhenger. Bokstaven inngår blant annet i navnet til både khifordelingen og khikvadratfordelingen, samt khikvadrattester.
Innen algebraisk topologi brukes \chi for å angi Euler-karaketristikken til en overflate.
Innen grafteori brukes \chi (G) for å betegne en grafs kromatiske nummer.
Jelena Lolović
Jelena Lolović (serbisk: Јелена Лоловић; født 14. juli 1981 i Sarajevo) er en serbisk alpinist.
Hun debuterte i verdenscupen i alpint 21. januar 2001, og hennes beste verdenscup-plassering er en 14.-plass i slalåm fra 2009.
Lolović deltok i Vinter-OL 2002 og 2006, og representerte også Serbia under Vinter-OL 2010. I 2010 oppnådde hun en 30.-plass i Super-G som beste resultat.
Jeremy Toljan
Jeremy Isaiah Richard Toljan (født 8. august 1994) er en tysk fotballspiller som spiller for den italienske fotballklubben US Sassuolo Calcio.
Han representerte Tyskland under Sommer-OL 2016 i Rio de Janeiro, der han tok sølv i herrenes turnering.
Harry Potter og fangen fra Azkaban (film)
Historien
Det er «Harry»s tredje år på Galtvort, og ikke bare har de en ny lærer i faget Forsvar mot svartekunster – trøbbel er i gjære. «Sirius Svaart» har rømt fra trollmannfengselet Azkaban og er ute etter «Harry».
Freya Gerstad
Freya Gerstad er en norsk manusforfatter.
Pappa tar gull
Pappa tar gull er en norsk film fra 1964,  basert på Arne Skouens bok med samme navn (Aschehoug, 1962) og teaterforestillingene ved Oslo Nye Teater og Den Nationale Scene av 1963. Regi og dreiebok til komedien var ved Arne Skouen som uttalte at «Den som tror at film – og særlig norsk film – har utspilt sin rolle tar blodig feil. Kravene er bare blitt større, så står det til oss å innfri dem. Og jeg tror at kravene til et virkelig lystspill ikke er de minste. Man skal jo ikke bare få folk til å le én gang, men gjennom en hel film.»
Handling
Urmaker Laffen fra Eiksmarka er Henki Kolstad, gift med Sølvi Wang som er Pim. Etter et hekseskudd tar han idrettsmerket i gull på ekte, og synes rollen var lettere på teatret. Fordi naboene ler blir barna Synne Skouen, Kjetil Bang-Hansen (den filosoferende sønn på gymnaset) og Torgeir Wathal flaue. Paprika er diplomaten Jon Lennart Mjøen, legen er Carsten Winger, assistert av Kubeinet Carsten Byhring som er fysioterapeut. Ligaen utgjøres ellers av Willie Hoel, Dan Fosse, Arvid Nilssen, Ernst Diesen og Finn Bernhoft.
Mottakelse
Etter premieren på Klingenberg og Soria Moria ble det tre stjerner av seks mulige, fra VG som kommenterer blant annet at filmen er «litt plump ... Skouen ikke har maktet å overføre bokens blide tone til det hvite lerret.»
Liv og Livtrase
Liv og Livtrase (norrønt: Líf og Lífþrasir) er navnet på de to menneskene som skal overleve Ragnarok i norrøn gudetro. Livtrase er navnet på mannen i dette paret, mens Liv er kona hans. Navnet Liv betyr ganske enkelt «liv», mens Livtrase betyr «den som kjemper for livet».
Tolkninger
Carolyne Larrington bemerker at det ingen steder i den mytiske litteraturen er angitt hva som vil skje med verdenstreet Yggdrasil på Ragnarok, og hun peker på en sammenheng mellom Mime (Mimir) og Yggdrasil i eddadiktet Voluspå. Hun mener det er mulig at Hoddmime er et annet navn for Mime, og at de to overlevende gjemmer seg i Yggdrasil. Mimes brønn ligger ved en av Yggdrasils røtter
Rudolf Simek mener at Hoddmimes holt ikke skal forstås bokstavelig som et tre eller en skog der de to holder seg skjult, men heller som et alternativt navn for verdenstreet Yggdrasil. Dermed skal menneskeheten skapes fra trestammer pånytt etter Ragnarǫk også, slik Ask og Embla ble. Simek sier at i germanske områdene, er det gamle begrepet menneskeheten stammer fra trær. Simek peker i tillegg på legendariske paralleller i en legende fra Bayern om en gjeter som bor inne i et tre, og hvis etterkommere pånytt befolker landet etter at alt liv der har blitt utryddet av pest. I tillegg peker Simek på en gammelnorsk parallell i figuren Orvar-Odd som blir forynget etter å leve som et never-mann
Fordongianus
Fordongianus (sardisk: Fordongiànis) er en italiensk kommune i provinsen Oristano i regionen Sardinia. Den har 890 innbyggere og ligger rundt 35 meter over havet.
Ciudad de la Investigación (Universidad de Costa Rica)
Ciudad de Investigación er en av campusene til Universidad de Costa Rica. Den befinner seg i San Pedro i Montes de Oca, like øst for hovedcampusen Ciudad Universitaria Rodrigo Facio. Den har et areal på om lag 21 hektar.
På campusen ligger bygningene til flere fakulteter og en rekke forskningsinstallasjoner, i tillegg til Planetario de la Universidad de Costa Rica, som er Costa Ricas eneste planetarium.
Lydguiding
Lydguiding er et begrep som brukes om en guidet tur - som byvandring eller museumsbesøk - ved hjelp av en nedlastet lydfil på øret. På denne måten kan brukere lære om byer og deres historie når de ønsker det og uten å gå i følge med guide eller organiserte grupper.
Tilbud innen lydguiding er økende i store byer internasjonalt.
Visa
Visa Inc. er et amerikansk selskap som er notert på New York-børsen.
Selskapet tilbyr betalingssystemer til finansinstitusjoner under Visa-navnet. Systemet ble etablert på 1970-tallet og 21 000 banker og finansinstitusjoner er i dag tilknyttet systemet.
Visa var tidligere eiet av banker og finansinstitusjoner over hele verden, men ble børsnotert som et amerikansk selskap i mars 2008. Selskapets styreformann og administrerende direktør er Joseph Saunders. Visa Inc. har omkring 8 500 ansatte.
I de beste familier
I de beste familier er en norsk dramaserie som gikk på NRK fra 1994 til 1995. Regien var ved Steinar Berthelsen, Lasse Glomm, Jarl Emsell Larsen, mens manuset ble skrevet av Morten Barth, Eirik Nilssen Brøyn, Freya Gerstad, Jesper Halle, Axel Hellstenius, Eirik Ildahl, Torun Lian og Eva Sevaldson. Serien handlet om livet til familien Wahring på Sanden Strand-hotell.
I de beste familier ble beskrevet som en norsk såpeopera. Den ble produsert for å ta opp kampen med de amerikanske såpeseriene.
Serien, som gikk på søndagskveldene, hadde i snitt 900 000 seere.
Rindal
Rindal er en kommune i Trøndelag som ligger 95 km fra Trondheim. Den grenser i nord mot Heim, i øst mot Orkland, i sør mot Rennebu og Oppdal, og i vest mot Surnadal i Møre og Romsdal. Kommunen var frem til 1. januar 2019 en del av Møre og Romsdal fylke.
Kommunesentrum er Rindal, og tettstedet ligger på Rindalsplatået (145 moh.) og har ca. 700 innb. Der ligger også den populære badeplassen Tjønna. Hele kommunen har 2,026 innbyggere (per 1. januar 2017).
Geografi
Rindal blir ofte omtalt som «Porten til Trollheimen», og har vakker og variert natur. Nederste delen av bygda, Aune (ved grensa mot Surnadal) ligger bare 45 moh., mens grensa mot Meldal lengst opp i bygda ligger på 280 moh. Fra kommunegrensen i øst renner elvene Lomunda gjennom Lomunddalen og Tiåa gjennom Rindalsskogen. Disse to elvene går sammen til elva Sunna ved Rindalsskogen, som renner sørvestover gjennom hoveddalen. Ved Bolme der Sunna møter sideelva Rinda, går de to elvene sammen til elva Surna. I sør strekker kommunen seg inn i Trollheimen og det høyeste fjellet i Rindal er Trollhøtta (1,614 moh.). Nord for hoveddalen er fjellene mye lavere med bare én topp over 1,000 moh.
Historie
Administrativt har Rindal lang tradisjon for å tilhøre Nordmøre, og inngikk fra 1600-tallet i Nordmøre fogderi i Romsdals amt. Geistlig var Rindal i 1589 annekssogn i Stangvik prestegjeld og ble del av Surnadal da dette utskilt som eget prestegjeld i 1704. Rindal inngikk senere i Surnadal formannskapsdistrikt (kommune) da dette ble etablert i 1838.
I 1857 ble Surnadal herred delt i to, slik at Rindal ble eget herred og prestegjeld. Det nye herredet hadde 2684 innbyggere. Det var fram til 2019 ikke vesentlige geografiske endringer for kommunen, bare mindre justeringer i kommunens grense mot Surnadal, og gården Fossdalen i Rindal ble overført til Hemne i Trøndelag 1. januar 2008. Kommunen feiret 150-jubileum i 2007, for å markere utskillelsen fra Surnadal i 1857.
Rindal ønsket lenge å overføres til fylket i nord, og kommunen ble fra 1. januar 2019 en del av Trøndelag.
Samfunn
Kommunen har ett tettsted, Rindal, og flere små grender som Bolme og Rindalsskogen.
Næringsliv
Rindal er en jord- og skogbrukskommune, med noen store industriarbeidsplasser innen trevare; Rindalshytter, Rindalslist og Vibo.
Kultur
Rindal har ett idrettslag, Rindal Idrettslag, etter at IL Rindøl, IK Rindals-Troll og Rindal FK slo seg sammen i 2013.
Tusenårssted
Kommunens tusenårssted er Rindal Bygdemuseum der det nybygde skimuseet åpner i juni 2014. Rindal Bygdemuseum ble vedtatt opprettet i 1950, ligger sentralt i tettstedet Rindal og har nå 14 ulike bygninger og en stor samling gjenstander og foto.
Skimuseet ligger i et moderne nybygg som er bygd delvis inni det lange, gamle Heggemsfjøset. Skisamlinga har bakgrunn i bygdas sterke skitradisjoner, spesielt innen skiproduksjon (Landsem Ski, Troll-ski, Rindal-ski m.m.). Bygda har også hatt flere løpere som har tatt OL-gull, VM-gull og NM-gull.
Tanken bak å velge Rindal Bygdemuseum som tusenårsted hadde flere årsaker: Museet representerer kommunens historie på en god måte, og det vil i fremtiden dokumentere og ta vare på kommunens historiske arv, samtidig som en gammel tanke om å bygge et eget skimuseum nå er satt ut i livet.
Landets beste kommune?
Rindal kommune har flere ganger i løpet av 2000-tallet blitt kåret til Landets beste kommune å bo i, ifølge Levekårsundersøkelsen av Statistisk sentralbyrå (SSB) Siste gang i 2005. SSB kåret Rindal til landets 7. beste likestillingskommune i Norge og best i Møre og Romsdal i 2006. I tillegg ble Rindal kommune kåret til landets 3. beste kommune på service i Forbrukerrådets kommunetest i 2007.
Andrea Giovannini
Andrea Giovannini (født 27. august 1993) er en italiensk skøyteløper som konkurrerer i hurtigløp. Han representerte landet sitt under Vinter-OL 2014 i Sotsji, der hans beste individuelle resultat var nummer 17 på 5 000 meter.
Sammenlagt i Verdenscupen
Oppdatert etter sesongen 2020/21. Sort-markert rubrikk = ikke avholdt konkurranser for sesongen.
– = ikke deltatt på distansen for nevnte sesong.
Meldungen aus Norwegen
Meldungen aus Norwegen (Rapporter fra Norge) er en serie av rapporter om situasjonen i det okkuperte Norge under andre verdenskrig, laget ved Oslo-avdelingen av tyske Sicherheitsdienst (SD). Rapportene ble redigert av Georg Wolff og distribuert til tyske militære ledere i Norge og Tyskland. De var vanligvis oppdelt med et avsnitt om den generelle situasjonen (tysk: Allgemeine Lage) et om motstandsbevegelsen (tysk: Gegner) og andre detaljer (tysk: Lebensgebiete).
John Njue
John Njue (født 31. desember 1944 i Embu i Kenya) er en av Den katolske kirkes kardinaler, og erkebiskop av Nairobi i Kenya. Han ble erkebiskop der i 2006.
Den 17. oktober 2007 bekjentgjorde pave Benedikt XVI at han ville bli kreert til kardinal ved et konsistorium planlagt for 24. november samme år.
Episkopalgenealogi
Hans episkopalgenealogi er:
Jordbruksrevolusjonen
Jordbruksrevolusjonen kan vise til:
Det er også flere mer lokale hendelser relatert til jordbruk, som også blir referert til som revolusjoner:
San
San-folkene, eller buskmenn, lever i Kalahari er del av khoisan-gruppen og er i slekt med khoikhoi-folkene («hottentotter»). Sammen med disse og xhosa regnes de til kapoidene. Arkeologiske funn tyder på at de har bodd i det sørlige Afrika (og antagelig andre steder i Afrika) i minst 22 000 år, antagelig lenger, og det gjør dem til et urfolk.
Tradisjonelt er sankulturen jegere og samlere, og menneskene lever i midlertidige treskjul i et krevende miljø. De bruker et system av tegnspråk mens de jakter.
Sven Torsell
«Sven Torsell» er en sang av Vazelina Bilopphøggers fra 1992. Sangen handler om trekkspilleren «Torsell» som omkom da lynet slo ned i mikrofonen hans på scenen. Siden har «Torsell» gått igjen og får blant annet Vazelinas trommeslager «Høgger'n» til å tale i tunger på svensk hver gang bandet spiller på Finnskogen.
Eldar Vågan har skrevet tekst og melodi.
FSB (Russland)
FSB er en føderal sikkerhetstjeneste i Russland internt. FSB utgjør den viktigste etterfølgeren til den sovjetiske Tsjekaen, KGB og NKVD. Hovedkvarteret ligger i Moskva, er direkte unerlagt Presidentembetet (Russland), og mye av virksomheten er hemmelig. FSB er hovedsakelig opptatt av rikets indre sikkerhet og kan sammenlignes med PST.
Direktøren i 2017 er Aleksandr Vasiljevitsj Bortnikov.
Jiang Weis nordekspedisjoner
Jiāng Wéi nordekspedisjoner (tradisjonell kinesisk: 姜維北伐; forenklet kinesisk: 姜维北伐; hanyu pinyin: Jiāng Wéi Běifá), også kalt Jiāng Wéis ni ekspedisjoner på Sentralsletten (姜維九伐中原; 姜维九伐中原; Jiāng Wéi Jǐufá Zhōngyuán) var en serie på ni militære felttog startet av staten Shu Han mot den rivaliserende staten Cao Wei i grenseområdet mellom disse i Nordvest-Kina fra 247 til 262 i de tre rikers tid i Kinas historie. Ekspedisjonene ble ledet av Shu-generalen og senere -regenten Jiang Wei og etterfulgte Zhuge Liangs nordekspedisjoner fra 228 til 234, men hver av de ni ekspedisjonene ble avlyst før de kunne nå målet om å beseire Wei på grunn av for dårlig matforsyning og militære tap. Jiang Weis ekspedisjoner tappet Shu for ressurser, og kom til å føre til Weis erobring av Shu i 263.
FSB (Russland)
Spesialstyrker
FSBs enheter, inkludert den russiske grensevakten, omfatter: og tre enheter i tillegg.
Eksempler på kontraspionasje
I 2006 ble Storbritannia anklaget for å ha plassert avansert opptaksutstyr og en liten radiosender i en pakke som så ut som en stein i nærheten av et sensitivt område.
Den 5. desember 2017 Ble en tidligere norsk grenseinspektør, Frode Berg, pågrepet og siktet for spionvirksomhet i Moskva.
FMV
FMV kan vise til:
Dicksonia antarctica
Dicksonia antarctica eller «Soft tree fern», også kalt tasmansk dicksonia, er en art av bregner innenfor dicksoniaslekten. Arten er en såkalt trebregne.
Dicksonia antarctica er en stor trebregne, som kan ble flere meter høy og hvor rizomet (rotstammen) danner en regelrett trestamme, med bregnebladene som en slags «palmekrone» på noen meters diameter øverst. Sterile og fertile blad vokser ofte lagvis oppover i bladkronen.
Arten formerer seg ved generasjonsveksling som andre bregner, og danner en synlig, lysegrønn gametofytt (protallium) utenfor sporene. Formeringen er altså eksospor. Den danner sporer først ved 20 års alder.
Den vokser på sørlige breddegrader i Australia, dvs New South Wales, Tasmania og Victoria.
Emmanuel III Delly
Emmanuel III Delly (født 27. september 1927 i Telkaif nær Mosul i Irak, død 8. april 2014 i San Diego ) var en av Den katolske kirkes kardinaler, og kaldeisk patriark av Babylon i Irak, med sete i Bagdad. Han ble patriark i 2006.